

 **Αθήνα, 7.4.2015**

 **Αρ. Πρωτ.: 744**

 **ΔΕΛΤΙΟ ΤΥΠΟΥ**

**ΟΙ ΚΥΒΕΡΝΗΣΕΙΣ ΑΛΛΑΖΟΥΝ, ΟΙ ΑΝΑΞΙΟΚΡΑΤΙΚΕΣ ΔΙΑΔΙΚΑΣΙΕΣ….ΠΑΡΑΜΕΝΟΥΝ !**

**Διαχρονική θέση** της Ομοσπονδίας Εφοριακών ήταν και είναι η αξιοκρατική στελέχωση των φορολογικών υπηρεσιών με ενιαία – μετρήσιμα και αντικειμενικά κριτήρια. Με βάση τη θέση αυτή, συγκρουστήκαμε με κυβερνήσεις και ειδικά την μνημονιακή περίοδο.

**Διαπιστώνουμε δυστυχώς** ότι αυτή η αναξιοκρατική διαδικασία επιλογής, έχει υιοθετηθεί και από τη νέα πολιτική ηγεσία του Υπουργείου Οικονομικών, η οποία ( όπως μας ανακοίνωσε σήμερα η αρμόδια Υπουργός κ. Ν. Βαλαβάνη) προχωρά σε επιλογές διευθυντών στο **ΣΔΟΕ** με διαδικασία **ΑΝΑΘΕΣΗΣ,** χωρίς καν την προκήρυξη των σχετικών θέσεων και την εξέταση των υποψηφιοτήτων που θα υποβληθούν.

**Με λύπη διαπιστώνουμε** ότι οι προεκλογικές εξαγγελίες για αξιοκρατία και διαφάνεια, είχαν πολύ σύντομη ημερομηνία λήξης και ότι μνημονιακές πολιτικές (ορισμός Διευθυντών με απόφαση Υπουργού) παραμένουν σε ισχύ.

**Εμείς θα συνεχίσουμε τον αγώνα για να λειτουργήσουν οι υπηρεσίες μας όπως οι αντίστοιχες ευρωπαϊκές, για να έχουν τα αντίστοιχα αποτελέσματα**. **Αυτοί που σε τόσο κρίσιμες περιόδους επιλέγουν την αναστάτωση και τη σύγκρουση, ας αναλάβουν τις ευθύνες τους.**

ΓΙΑ ΤΗΝ ΕΚΤΕΛΕΣΤΙΚΗ ΕΠΙΤΡΟΠΗ

 Η ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ

 **ΡΕΒΕΚΑ ΜΠΑΣΜΑΤΖΙΔΟΥ ΑΝΝΑ ΚΙΟΥΤΣΟΚΙΟΖΟΓΛΟΥ-ΠΟΥΛΑΚΗ**